PATVIRTINTA

 Šiaulių miesto savivaldybės tarybos 2007 m.

 rugpjūčio 23d. sprendimu Nr. T-288

 (Šiaulių miesto savivaldybės tarybos 2014 m.

 rugsėjo 25 d. sprendimo Nr. T-265 redakcija)

 **mokesčio už važiavimą ŠIAULIŲ MIESTE DIDŽIAGABARITĖMIS IR SUNKIASVORĖMIS TRANSPORTO PRIEMONĖMIS (JŲ JUNGINIAIS), ĮREGISTRUOTOMIS Lietuvos Respublikoje, Europos Sąjungos valstybėse narėse ir KITOSE užsienio VALSTYBĖSE, TAIKYMO TVARKOS APRAŠAS**

1. Už važiavimą Šiaulių mieste Lietuvos Respublikoje, Europos sąjungos valstybėse narėse ir kitose užsienio valstybėse įregistruotomis transporto priemonėmis (jų junginiais) (toliau – didžiagabaritės ir sunkiasvorės transporto priemonės), kurių matmenys su kroviniu ar be jo viršija leidžiamus, transporto priemonių savininkai ar valdytojai moka į Lietuvos Respublikos valstybės biudžeto sąskaitą „Mokestis už važiavimą keliais Lietuvos Respublikoje, Europos Sąjungos valstybėse narėse ir kitose užsienio valstybėse įregistruotomis transporto priemonėmis (jų junginiais), kurių matmenys su kroviniu ar be jo ir (ar) ašies (ašių) apkrova ir (ar) transporto priemonės (jų junginio) leidžiama bendroji masė viršija maksimalius leidžiamus dydžius“ (toliau – biudžeto sąskaita) Kelių priežiūros ir plėtros programai (toliau – Programa) finansuoti pagal Valstybinės mokesčių inspekcijos prie Finansų ministerijos viršininko ir Muitinės departamento prie Finansų ministerijos generalinio direktoriaus įsakymu patvirtintą įmokos kodą mokestį, nurodytą 1 lentelėje.

1 lentelė

|  |  |
| --- | --- |
| Leidžiami matmenys viršyti (centimetrais) | Mokesčio dydis (**Eur**) |
| aukščio | pločio | ilgio | vienkartinis tarifas už 1 kilometrą \*  | mėnesio tarifas | metų tarifas  |
| savivaldybėsteritorijoje | savivaldybės teritorijoje |
| – | 10–20 | – | **0,15** | **67** | **337** |
| 11–20 | 21–40 | 101–200 | **0,18** | **83** | **413** |
| 21–30 | 41–60 | 201–300 | **0,21** | **98** | **494** |
| 31–40 | 61–80 | 301–400 | **0,23** | **105** | **527** |
| 41–50 | 81–100 | 401–500 | **0,24** | **112** | **561** |
| daugiau kaip 50 | daugiau kaip100 | daugiau kaip500 | **0,41** | **176** | **878** |

\* – mokestis skaičiuojamas tik už pilnus kilometrus.

2. Jeigu 1 lentelėje nurodyti transporto priemonės (jų junginio) maksimalūs matmenys viršijami, t. y. transporto priemonė tampa ypač pavojinga saugiam eismui, mokestis apskaičiuojamas taikant maksimalų dydį už kiekvieno atitinkamo matmens viršijimą: t. y. už kiekvieną aukščio viršijimą 10 centimetrų, pločio viršijimą 10 centimetrų ar ilgio viršijimą 1 metru maksimalus dydis dauginamas iš koeficiento 1,5. Visais atvejais, kai viršijami du ar visi trys matmenys, mokestis nustatomas sumuojant 1 lentelėje nurodytus mokesčius už atskirų matmenų viršijimą. Kai transporto priemonės (jų junginio) matmenys viršija 1 lentelėje nurodytus maksimalius, būtina gauti atskirą leidimą, kurį išduodant pridedamas papildomas mokestis už maršruto parengimą, t. y. apskaičiuojama darbų, kuriuos reikia atlikti, kad būtų galima leisti kaip tik šiai transporto priemonei (jų junginiui) važiuoti leidime nurodytu maršrutu, vertė.

* + 1. Už važiavimą Šiaulių mieste didžiagabaritėmis ir sunkiasvorėmis transporto priemonėmis, kai ašies (ašių) apkrova viršija maksimalius leidžiamus dydžius, jų savininkai ar valdytojai moka į biudžeto sąskaitą Programai finansuoti pagal Valstybinės mokesčių inspekcijos prie Finansų ministerijos viršininkoir Muitinės departamento prie Finansų ministerijos generalinio direktoriaus įsakymu patvirtintą įmokos kodą mokestį, nurodytą 2 lentelėje.

 2 lentelė

|  |  |
| --- | --- |
| Leidžiama ašies (ašių) apkrova viršyta (tonomis) | Mokesčio dydis (**Eur)** |
| vienkartinis tarifas už 1 kilometrą \* | mėnesio tarifas (**Eur**) |
| savivaldybės teritorijoje |
| 0,6–1 | **0,07** | **49** |
| 1,1–1,5 | **0,14** | **97** |
| 1,6–2 | **0,21** | **146** |
| 2,1–3 | **0,37** | **257** |
| 3,1–4 | **0,59** | **414** |
| 4,1–5 | **0,83** | **–** |
| 5,1–6 | **1,04** | **–** |
| 6,1–7 | **1,25** | **–** |
| 7,1–8 įskaitytinai | **1,60** | **–** |

\* – mokestis skaičiuojamas tik už pilnus kilometrus.

4. Pagal 3 punktą turi būti laikomasi šių reikalavimų:

4.1. nurodytos 2 lentelėje leidžiamos ašies (ašių) apkrovos viršijimas iki 0,6 tonos neapmokestinamas įvertinant krovinių paskirstymą bei išdėstymą transporto priemonėje ir technines svėrimo priemonių paklaidas;

4.2. transporto priemone (jų junginiu), kurios varančiajai ašiai su suporintais ratais leidžiama 11,5 tonos ašies apkrova viršijama, sumokėjus atitinkamo dydžio mokestį ir gavus leidimą, galima važiuoti tik leidime nurodytu maršrutu;

4.3. triašiu puspriekabių vilkiku su dviaše ar triaše puspriekabe 40 pėdų konteinerius, pagamintus pagal ISO standartus, leidžiama vežti Šiaulių miesto gatvėmis tik gavus Šiaulių miesto savivaldybės administracijos Miesto infrastruktūros skyriaus leidimą.

5. Už važiavimą Šiaulių mieste didžiagabaritėmis ir sunkiasvorėmis transporto priemonėmis, kurių bendroji masė viršija leidžiamą (40 tonų, o vežant 40 pėdų konteinerius, pagamintus pagal ISO standartus, – 44 tonas), jų savininkai ar valdytojai moka į biudžeto sąskaitą Programai finansuoti pagal Valstybinės mokesčių inspekcijos prie Finansų ministerijos viršininko ir Muitinės departamento prie Finansų ministerijos generalinio direktoriaus įsakymu patvirtintą įmokos kodą mokestį, nurodytą 3 lentelėje.

3 lentelė

|  |  |
| --- | --- |
| Leidžiama bendroji masė viršyta (tonomis) | Vienkartinis mokesčio už kiekvieną viršytą toną dydis **Eur** už 1 kilometrą \* |
| iki 10 | **0,09** |
| 11–20 | **0,11** |
| 21–40 | **0,12** |
| daugiau kaip 40 | **0,17** |

\* – mokestis skaičiuojamas tik už pilnus kilometrus.

* + 1. Pagal 5 punktą turi būti laikomasi šio reikalavimo: kai ašies (ašių) faktiška apkrova ir faktiška transporto priemonės (jų junginio) bendroji masė viršija leidžiamą, nustatomas tas mokestis, kuris yra didesnis.
			1. Kai už važiavimą Šiaulių mieste didžiagabaritėmis ir sunkiasvorėmis transporto priemonėmis, kurių matmenys su kroviniu ar be jo viršija leidžiamus, ir (ar) kai viršijami leidžiami ašies (ašių) apkrova ir (ar) transporto priemonės (jų junginio) leidžiama bendroji masė, apskaičiuotas mokestis mažesnis kaip 3 Eur, transporto priemonių savininkai ar valdytojai mokesčio nemoka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_